en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
സി അച്യുതമേനോന്റെ ഭരണകാലത്തിന് അടിയന്തരാവസ്ഥയുടെ പശ്ചാത്തലം കൂടിയുണ്ട്. 1975 മുതല്‍ 77 വരെയുള്ള 21 മാസക്കാലത്തെയാണ് ''അടിയന്തരാവസ്ഥ'' എന്ന് ഇന്ത്യയില്‍ പരാമര്‍ശിക്കപ്പെടുന്നത്. ''ആഭ്യന്തര അസ്വാസ്ഥതകള്‍ക്ക്'' ഭരണഘടനയുടെ 352(1) വകുപ്പ് പ്രകാരമാണ് പ്രധാനമന്ത്രി ഇന്ദിരാഗാന്ധിയുടെ ശുപാര്‍ശ അനുസരിച്ച് രാഷ്ട്രപതി ഫക്രുദീന്‍ അലി അഹമ്മദ് ദേശീയ അടിയന്തരാവസ്ഥ പ്രഖ്യാപിച്ചത്.
അടിയന്തരാവസ്ഥ പ്രഖ്യാപനത്തിലേക്ക് നയിച്ച രാഷ്ട്രീയ സാഹചര്യമുണ്ട്. 1966ല്‍ പ്രധാനമന്ത്രിയായി അധികാരത്തിലേറിയ ഇന്ദിരാഗാന്ധി പത്തുതവണയാണ് ലോക്‌സഭയില്‍ അവിശ്വാസ പ്രമേയത്തെ നേരിട്ടത്. ഇടതുപക്ഷ ആഭിമുഖ്യമുള്ള പല ഭരണപരിഷ്‌ക്കാരങ്ങളും ഉന്ദിരാഗന്ധി ഭരണത്തിലുണ്ടായി. 1969ലെ  ബാങ്കു ദേശസാല്‍ക്കരണവും, മുന്‍ രാജാക്കന്മാര്‍ക്കുള്ള പ്രിവി പര്‍സ് നിര്‍ത്തലാക്കിയ 1970 സെപ്റ്റംബറിലെ നടപടിയും ഇതില്‍ പ്രാധാന്യമുള്ളവയാണ്. രാഷ്ട്രീയ ശത്രുക്കളെ നടുക്കിയ ഈ പരിഷ്‌ക്കാരങ്ങള്‍ ഓര്‍ഡിനന്‍സിലൂടെയാണ് ഇന്ദിരാഗാന്ധി കൊണ്ടുവന്നത്. ജനപക്ഷ നടപടികളിലൂടെ പാവങ്ങള്‍, ദളിതര്‍, സ്ത്രീകള്‍, ന്യൂനപക്ഷങ്ങള്‍ എന്നിവരുടെ പിന്തുണ ഇന്ദിര ആര്‍ജ്ജിച്ചു. ഈ വിഭാഗം 'ഇന്ദിര അമ്മ' എന്ന് അവരെ വിളിച്ചു.
ഇക്കാലഘട്ടത്തില്‍ പ്രധാനമന്ത്രി ഇന്ദിരാഗാന്ധി, സര്‍ക്കാരിലും ഇന്ത്യന്‍ നാഷണല്‍ കോണ്‍ഗ്രസിലും പൂര്‍ണ ആധിപത്യം കൈവരിച്ചിരുന്നു. പാര്‍ലമെന്റില്‍ മൃഗീയ ഭൂരിപക്ഷവും. പല സംസ്ഥാനങ്ങളിലും നിയമസഭാകക്ഷി തിരഞ്ഞെടുക്കുന്ന ആളെ മുഖ്യമന്ത്രിയാക്കുന്ന പതിവു രീതി മാറി. ഇന്ദിരയുടെ വിശ്വസ്തര്‍ മുഖ്യമന്ത്രിക്കസേരകളിലെത്തി.
'ഗരീബി ഹട്ടാവോ' (ദാരിദ്യത്തില്‍ നിന്നും മോചനം) എന്ന മുദ്രാവാക്യം ജനഹൃദയങ്ങളില്‍ സ്ഥാനംപിടിച്ചപ്പോള്‍ 1971ലെ പൊതു തെരഞ്ഞെടുപ്പില്‍ ഇന്ദിരാഗാന്ധിക്ക് മഹാ ഭൂരിപക്ഷം. 518 സീറ്റില്‍ 352 സീറ്റുകളാണ് ഇന്ദിര നയിച്ച കോണ്‍ഗ്രസ് (ആര്‍) നേടിയത്. ഇതോടെ യഥാര്‍ഥ കോണ്‍ഗ്രസും അതായി.
മുമ്പ് കിഴക്കന്‍ പാകിസ്ഥാനായിരുന്ന ബംഗ്ലാദേശിനെ സ്വാതന്ത്ര്യത്തിലേക്ക് നയിച്ച 1971 ഡിസംബറിലെ യുദ്ധത്തിലൂടെ നിതാന്ത ശത്രുവായിരുന്ന പാകിസ്ഥാനെ അടിയറവ് പറയിച്ചത് പ്രധാനമന്ത്രി ഇന്ദിരാഗാന്ധിയുടെ യശസ് ഉയര്‍ത്തി. അടുത്ത മാസം തന്നെ ഭാരത് രത്‌നം നല്‍കി രാജ്യം ഇന്ദിരയെ ആദരിച്ചു. സ്വേച്ഛാധിപതി എന്ന് വിശേഷിപ്പിച്ച പ്രതിപക്ഷം തന്നെ 'ദുര്‍ഗാ' ദേവിയെന്ന് അവരെ വിളിച്ചു.
1973-75 കാലഘട്ടത്തില്‍ ഇന്ദിരാഗാന്ധി സര്‍ക്കാരിനെതിരെയുള്ള രാഷ്ട്രീയ അസ്വസ്ഥത രാജ്യത്ത് വളര്‍ന്നു. രാഷ്ട്രപതി ഭരണരീതി എന്ന ആശയം ചില കോണ്‍ഗ്രസ് നേതാക്കള്‍ തന്നെ മുന്നോട്ടുവച്ചു. ഇതിനു പിന്നാലെയാണ് ഗുജറാത്തിലെ നവനിര്‍മ്മാണ്‍ പ്രസ്ഥാനത്തിന്റെ ആവിര്‍ഭാവം. ആദ്യ ഇന്ദിരാവിരുദ്ധ സംഘടിത നീക്കമായിട്ടാണ് ഈ പ്രസ്ഥാനം കരുതപ്പെട്ടത്. 1973 ഡിസംബറിനും 1974 മാര്‍ച്ചിനും ഇടയില്‍ നിലനിന്ന ആ പ്രസ്ഥാനത്തിന്റെ ഭാഗമായി സംസ്ഥാന വിദ്യാഭ്യാസ മന്ത്രിക്കെതിരെ വിദ്യാര്‍ഥികള്‍ തെരുവിലിറങ്ങി. സംസ്ഥാനത്തെ പിടിച്ചുലച്ച ഈ വിദ്യാര്‍ഥി പ്രക്ഷോഭത്തെ തുടര്‍ന്ന് നിയമസഭയെയും ചിമന്‍ഭായി പട്ടേല്‍ സര്‍ക്കാരിനെയും ഇന്ദിരാഗാന്ധി പിരിച്ചുവിട്ടു. സംസ്ഥാനത്ത് രാഷ്ട്രപതി ഭരണം ഏര്‍പ്പെടുത്തി.
ബീഹാര്‍ ഛാത്ര സംഘര്‍ഷ് സമിതി നയിച്ച 1974 മാര്‍ച്ച്-ഏപ്രിലിലെ വിദ്യാര്‍ഥി പ്രക്ഷോഭത്തിനു ജെപി എന്ന് അറിയപ്പെട്ട ഗാന്ധിയന്‍ സോഷ്യലിസ്റ്റ് ജയപ്രകാശ് നാരായണ്‍ പിന്തുണ പ്രഖ്യാപിച്ചു. 1974 ഏപ്രിലില്‍ ''സമ്പൂര്‍ണ വിപ്ലവ''ത്തിന് ജെപി പാട്‌നയില്‍ ആഹ്വാനം ചെയ്തു. സംസ്ഥാന സര്‍ക്കാരിനെ പിരിച്ചുവിടണമെന്ന ജെപിയുടെ ആവശ്യം ഇന്ദിര അംഗീകരിച്ചില്ല. സമ്പൂര്‍ണ വിപ്ലവം പരാജയപ്പെടുത്താന്‍ അന്ന് ബീഹാറില്‍ ശക്തമായ അടിത്തറയുള്ള പാര്‍ട്ടിയായിരുന്ന സിപിഐ നല്‍കിയ സംഭാവന വിസ്മരിക്കാനാവില്ല.
ഒരു മാസത്തിനു ശേഷം രാജ്യത്തെ ഏറ്റവും വലിയ ട്രേഡ് യൂണിയനായ റെയില്‍വെ എംപ്ലോയീസ് യൂണിയന്‍ ദേശവ്യാപകമായി പണിമുടക്കി. ഇന്ദിരാഗാന്ധി സര്‍ക്കാര്‍ ഉരുക്കുമുഷ്ടികൊണ്ട് സമരത്തെ നേരിട്ടു. ആയിരക്കണക്കിനു റെയില്‍വെ ജീവനക്കാരെ അറസ്റ്റുചെയ്തു. അവരുടെ കുടുംബങ്ങളെ ക്വാര്‍ട്ടേഴ്‌സുകളില്‍ നിന്നും ഇറക്കിവിട്ടു.
കൂനിന്മേല്‍ കുരു എന്ന പോലെ ഇന്ദിരാഗാന്ധിക്കെതിരെയുള്ള തെരഞ്ഞെടുപ്പ് കേസിന്റെ വിധി 1975 ജൂണ്‍ 12നായിരുന്നു. 1971ലെ ലോക്‌സഭാ തെരഞ്ഞെടുപ്പില്‍ സംസ്ഥാന ഭരണയന്ത്രം ദുരുപയോഗം ആരോപിച്ച് പരാജയപ്പെട്ട സ്ഥാനാര്‍ഥി രാജ് നാരായണ്‍ അലഹബാദ് ഹൈക്കോടതിയെ സമീപിച്ചിരുന്നു. സ്വാതന്ത്ര്യ സമരസേനാനിയും സോഷ്യലിസ്റ്റു പാര്‍ട്ടി നേതാവുമായിരുന്നു രാജ് നാരായണ്‍. ഇന്ദിരാഗാന്ധിയെയും കേസില്‍ വിചാരണ ചെയ്തിരുന്നു. ഒരു ഇന്ത്യന്‍ പ്രധാനമന്ത്രിയെ വിചാരണ ചെയ്യുന്ന ആദ്യ സംഭവമായിരുന്നു അത്. തെരഞ്ഞെടുപ്പ് പ്രചരണത്തിനു സര്‍ക്കാര്‍ സംവിധാനം ദുരുപയോഗം ചെയ്തു എന്ന ആരോപണത്തില്‍ പ്രഥമദൃഷ്ട്യ പ്രധാനമന്ത്രി കുറ്റക്കാരിയാണെന്ന് ജസ്റ്റിസ് ജഗ്മോഹന്‍ലാല്‍ സിന്‍ഹ 1975 ജൂണ്‍ 12ന് വിധിച്ചു. ഇന്ദിരാഗാന്ധിയുടെ തെരഞ്ഞെടുപ്പ് അസാധുവാക്കി. ലോക്‌സഭാംഗത്വം റദ്ദാക്കി. ആറു വര്‍ഷത്തേക്ക് തെരഞ്ഞെടുപ്പില്‍ മത്സരിക്കുന്നതിന് ഇന്ദിരാഗാന്ധിക്ക് വിലക്കേര്‍പ്പെടുത്തി.
ജെപി, നാരായണ്‍, സത്യേന്ദ്ര നാരായണ്‍ സിന്‍ഹ, മൊറാര്‍ജി ദേശായി തുടങ്ങിയവരുടെ നേതൃത്വത്തില്‍ പാര്‍ലമെന്റ് മന്ദിരത്തിനു സമീപവും പ്രധാനമന്ത്രിയുടെ വീട്ടിനു മുന്നിലും  പ്രതിഷേധ കൊടുങ്കാറ്റുയര്‍ന്നു. രാജ്യത്തൊട്ടാകെ സമരങ്ങളുടെ വേലിയേറ്റം. ഇന്ദിരാഗാന്ധിയുടെ രാജിയായിരുന്നു ആവശ്യം,
ഹൈക്കോടതി ഉത്തരവിനെ ഇന്ദിരാഗാന്ധി സുപ്രീംകോടതിയില്‍ ചോദ്യം ചെയ്തു. ഹൈക്കോടതി ഉത്തരവ് ശരിവച്ച ജസ്റ്റിസ് വി ആര്‍ കൃഷ്ണയ്യര്‍, എംപി എന്ന നിലയിലുള്ള എല്ലാ അവകാശങ്ങശും നിര്‍ത്തലാക്കാന്‍ ഉത്തരവിട്ടു. വോട്ടുചെയ്യുന്നതില്‍ നിന്നും വിലക്കി. എന്നാല്‍ പ്രധാനമന്ത്രിയായി തുടരാന്‍ അനുവദിച്ചു.
അടുത്ത ദിവസം ജെപി ഡല്‍ഹിയില്‍ മഹാറാലി സംഘടിപ്പിച്ചു. സര്‍ക്കാരിന്റെ ഉത്തരവുകള്‍ അധാര്‍മ്മികെമങ്കില്‍ പാലിക്കരുതെന്ന് അദ്ദേഹം പൊലീസ് ഓഫീസര്‍മാരെ ആഹ്വാനം ചെയ്തു. രാജ്യത്തെ കലാപത്തിലേക്ക് നയിക്കാനുള്ള നീക്കത്തിന്റെ സൂചനയായി ജെപിയുടെ ആഹ്വാനം വിലയിരുത്തപ്പെട്ടു. അടി.ന്താരാവസ്ഥ പ്രഖ്യാപിക്കാന്‍ രാഷ്ട്രപതി ഫ്ക്രുദീന്‍ അലി അഹമ്മദിനോട് പ്രധാനമന്ത്രി ഇന്ദിരാഗാന്ധി അന്നുതന്നെ ശുപാര്‍ശ ചെയ്തു.
മണിക്കൂറുകള്‍ക്കകം എല്ലാ പ്രധാന പത്രം ഓഫൂസുകളിലെയും വൈദ്യുതി ബന്ധം വിശ്ചേദിക്കപ്പെട്ടു രാഷ്ട്രീയ ശത്രുക്കള്‍ അറസ്റ്റിലായി. കേന്ദ്ര മന്ത്രിസഭ പോലും അടുത്തദിവസം രാവിലെയാണ് ഇക്കാര്യം അറിയുന്നുതും അംഗീകരിക്കുന്നതും.
പാകിസ്ഥാനുമായി അടുത്തിടെ അവസാനിച്ച യുദ്ധത്തെ തുടര്‍ന്നുള്ള ദേശീയ സുരക്ഷാ ഭീഷണി, യുദ്ധവും വരള്‍ച്ചയും, എണ്ണ പ്രതിസന്ധിയും മൂലം രാജ്യം അഭിമുഖീകരിക്കുന്ന സാമ്പത്തിക പ്രതിസന്ധി എന്നിവയും അടിയന്തരാവസ്ഥ പ്രഖ്യാപനത്തിനു കാരണമായി എടുത്തുകാട്ടപ്പെട്ടു.
അടിയന്തരാവസ്ഥ നിലവില്‍ വന്നതോടെ പ്രധാനമന്ത്രി സര്‍വാധികാരിയായി. തെരഞ്ഞെടുപ്പുകള്‍ റദ്ദാക്കപ്പെട്ടു. പൗരവാകാശങ്ങള്‍ തടഞ്ഞു. ഇന്ദിരാഗാന്ധിയുടെ രാഷ്ട്രീയ എതിരാളികള്‍ കല്‍ത്തുറുങ്കിലായി. പത്രങ്ങള്‍ക്ക് സെന്‍ഷര്‍ഷിപ്പ് ഏര്‍പ്പെടുത്തപ്പെട്ടു.
പ്രധാനമന്ത്രിയുടെ പുത്രന്‍ സഞ്ജയ് ഗാന്ധി ഭരണഘടനാധീത അധികാര കേന്ദ്രമായി. സഞ്ജയുടെ നിര്‍ബന്ധിത വന്ധ്യംകരണം ഉള്‍പ്പെടെ രാജ്യവ്യാപമായി അതിക്രമങ്ങള്‍ അരങ്ങേറി. സ്വതന്ത്ര ഇന്ത്യയുടെ ചരിത്രത്തിലെ ഏറ്റവും വലിയ വിവാദ കാലഘട്ടങ്ങളില്‍ ഒന്നായി അടിയന്തരാവസ്ഥ. 1975 ജൂണ്‍ 25ന് തുടങ്ങിയ അടിയന്തരാവസ്ഥ അത് പിന്‍വലിച്ച 1977 മാര്‍ച്ച് 21 വരെ നീണ്ടു.
അടിയന്താരവസ്ഥയില്‍ കേരളവുും നിരവധി അതിക്രമങ്ങള്‍ക്ക് സാക്ഷ്യം വഹിച്ചു. അതില്‍ നാടിനെ പിടിച്ചുലച്ചതാണ് പി രാജന്റെ കസ്റ്റഡി മരണം. കോഴിക്കോട് റീജിണല്‍ എഞ്ചിനിയറിങ് കോളേജ് വിദ്യാര്‍ഥി പി രാജന്‍ കക്കയം ക്യാമ്പില്‍ കൊല്ലപ്പെട്ടത്. രാജന്റെ ശാരീരികാവശിഷ്ടങ്ങള്‍ പോലും ഇന്നും കണ്ടെത്തിയിട്ടില്ല.
നക്‌സല്‍ ബന്ധം സംശയിച്ചാണ് രാജനെയും സഹപാഠി ജോസഫ് ചാലെയെയും 1976 മാര്‍ച്ച് ഒന്നിന് അറസ്റ്റുചെയ്തത്. ജോസഫ് ചാലെ 9 മാസം തടവ് ശിക്ഷക്ക് വിധിക്കപ്പെട്ടു. മകനെ കാണാനില്ലെന്ന രാജന്റെ പിതാവ് ടി വി ഈച്ചര വാര്യരുടെ പരാതിയെ തുടര്‍ന്നാണ് രാജന്റെ കസ്റ്റഡി മരണം കേരള ഹൈക്കോടതിയില്‍ വെളിവാകുന്നത്.
ഈച്ചരവാര്യാര്‍ മകന്റെ മരണ കാരണം തേടി രാഷട്രപതിയുടേയും പ്രധാനമന്ത്രിയുടെയും ഉള്‍പ്പെടെ പല വാതിലുകളും മുട്ടി. അന്ന് സി അച്യുതമേനോന്റെ ഭരണകാലമായിരുന്നു. എന്നാല്‍ അദ്ദേഹത്തിനും ആ പിതാവിനെ സഹായിക്കാനായില്ല. ആഭ്യന്തരം കെ കരുണാകരനായിരുന്നു. കരുണാകരന്റെ നിര്‍ദ്ദേശ പ്രകാരം നക്‌സല്‍ വിരുദ്ധ വേട്ടയ്ക്ക് നേതൃത്വം നല്‍കിയത് അന്നത്തെ ക്രൈംബ്രാഞ്ചി മേധാവി ഡിഐജി ജയറാം പടിക്കലായിരുന്നു. ഇക്കാര്യത്തിലുള്ള തന്റെ നിസഹായവസ്ഥ അച്യുതമേനോന്‍ പ്രകടിപ്പിക്കുകയും ചെയ്തു. രാജന്‍ കേസ് പിന്നീട് കരുണാകരനെയും വേട്ടയാടി. അതേക്കുറിച്ച് പിന്നാലെ.
(നാളെ. കെ കരുണാകരന്റെ നാളുകള്‍)
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar